Държавен вестник, бр. 15, 2010 г., стр. 35

БРОЙ  15	
Д Ъ Р Ж А В Е Н  В Е С Т Н И К 	
СТР.  35  
на мерки, като предоставя цялата съотносима 
документация за услугите и за обстоятелствата 
по случая;
2. компетентният орган следва да получи 
съобщение от компетентния орган на държа­
вата членка на установяване на доставчика, 
което съдържа: 
а) информация дали доставчикът осъщест­
вява дейността законно, и
б) удостоверяване на основните факти по 
искането, и 
в) информация за предвидените мерки, за 
предприетите мерки или за причините, поради 
които не са предприети мерки;
3. след получаване на съобщението по т. 2 
компетентният орган, отправил искането, уве­
домява Европейската комисия и държавата 
членка на установяване за намерението си да 
предприеме мерки, като посочва основанията, 
поради които смята мерките, предприети или 
предвидени от държавата членка на установява­
не, за неадекватни и че мерките, които смята да 
предприеме, изпълняват изискванията на ал. 1;
4. мерките се прилагат след изтичане на 
15 работни дни след уведомяването по т. 3, в 
случай че Европейската комисия не приеме 
решение, с което иска от компетентния орган да 
се въздържи от предприемане на предложените 
мерки или спешно да прекрати прилагането им.
(3) В неотложни случаи компетентният орган 
може да не прилага процедурата по ал. 2, като 
съобщи мерките в най-кратък срок на Евро­
пейската комисия и на държавата членка на 
установяване и мотивира тяхната неотложност.
Чл. 37. Когато компетентен орган узнае 
за действия, бездействия или обстоятелства, 
свързани с дейност по предоставяне на услуги, 
които са причинили или могат да причинят 
сериозни вреди на здравето или безопасността 
на хората или на околната среда на територията 
на Република България или на територията на 
друга държава членка, той сезира националния 
или делегирания координатор по ИСВП, кой­
то в най-кратък срок информира съответните 
компетентни органи на държавата членка на 
установяване, на другите засегнати държави 
членки и Европейската комисия.
Чл. 38. (1) По искане на компетентен орган 
на друга държава членка компетентните органи 
в съответствие с националното законодателство 
предоставят информация за дисциплинарни, 
административни или наказателни санкции и 
мерки относно неплатежоспособност или не­
състоятелност, включващи и случаи на измама, 
предприети по отношение на доставчик, които 
са пряко свързани с неговата професионална 
компетентност. Националните компетентни 
органи могат да искат такава информация от 
компетентни органи в друга държава членка.
(2) Искането по ал. 1 се мотивира, като се 
посочва и основанието за исканата информация.
(3) Компетентният орган, който предоставя 
информацията по ал. 1, задължително инфор­
мира за това и доставчика на услуги, по отно­
шение на когото е направено искането. Ако 
информацията е публична, тя се съобщава на 
потребителите по подходящ начин.
(4) Санкциите и мерките, определени в ал. 1, 
се съобщават само ако са влезли в сила. При 
обжалванe се посочва датата, към която ще 
бъде постановено решение по обжалването. 
Компетентният орган задължително посочва 
нормативното основание за предприемане на 
мерките и/или за налагане на санкциите. 
(5) Предоставянето на информация по ал. 1 
се извършва при спазване на Закона за защита 
на личните данни.
Г л а в а  с е д м а
КОНТРОЛ И АДМИНИСТРАТИВНОНАКА­
ЗАТЕЛНИ РАЗПОРЕДБИ
Чл. 39. Контролът по прилагането на този 
закон се осъществява от:
1. компетентните органи по реда, предвиден 
в специалните закони;
2. Комисията за защита на потребителите 
по реда на Закона за защита на потребителите;
3. администратора на ЕЗК по реда на Закона 
за електронното управление.
Чл. 40. (1) Длъжностно лице, което извърши 
или допусне извършването на нарушение по 
чл. 5, 6, 8, 11, 13, 15, 16, 18, чл. 22, ал. 2, чл. 23, 
ал. 2, 4 и 5, чл. 27, чл. 32, ал. 3 или чл. 33, 
се наказва с глоба в размер от 50 до 250 лв., 
освен ако деянието съставлява престъпление.
(2) При повторно нарушение глобата по 
ал. 1 е в размер от 150 до 750 лв.
(3) На професионална организация или 
сдружение, което има правомощия във връзка 
с дейностите по предоставянето на услуги и 
регулира достъпа до услуги или упражняването 
на дейности по предоставяне на услуги, в слу­
чаите по ал. 1 се налага имуществена санкция 
в размер от 300 до 3000 лв.
(4) При повторно нарушение по ал. 3 иму­
ществената санкция е в размер от 2000 до 
7000 лв.
Чл. 41. (1) Доставчик, който извърши на­
рушение по чл. 14, 24, чл. 25, ал. 1, чл. 26 или 
чл. 28, се наказва с глоба или имуществена 
санкция в размер от 500 до 5000 лв., освен ако 
деянието съставлява престъпление.
(2) При повторно нарушение по ал. 1 глобата 
или имуществената санкция е в двоен размер.
Чл. 42. (1) Актовете за констатираните нару­
шения по чл. 40 се съставят от длъжностни лица, 
определени от контролиращия орган, когато 
той е едноличен, или от неговия ръководител, 
когато органът е колегиален. Наказателните 
постановления се издават от едноличния кон­
тролиращ орган, съответно от ръководителя на 
колегиалния контролиращ орган.